Document ID: 32014R1044

KOMISIJAS ĪSTENOŠANAS REGULA (ES) Nr. 1044/2014
(2014. gada 3. oktobris),
ar ko nosaka maksimālo budžeta apjomu 2014. gadam attiecībā uz dažām tiešā atbalsta shēmām, kas paredzētas Padomes Regulā (EK) Nr. 73/2009
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 51. panta 2. punkta pirmo daļu, 69. panta 3. punkta pirmo daļu, 72.b panta 2. punktu, 123. panta 1. punkta pirmo daļu, 125.b panta 2. punktu, 131. panta 4. punkta pirmo daļu un 142. panta c) punktu,
tā kā:
(1)
Tām dalībvalstīm, kuras 2014. gadā īsteno Regulas (EK) Nr. 73/2009 III sadaļā paredzēto vienotā maksājuma shēmu, katram no minētās regulas 52. un 53. pantā minētajiem maksājumiem būtu jānosaka maksimālais budžeta apjoms 2014. gadam.
(2)
Tām dalībvalstīm, kuras 2014. gadā izmanto Regulas (EK) Nr. 73/2009 69. panta 1. punktā vai 131. panta 1. punktā minētās iespējas, būtu jānosaka maksimālais budžeta apjoms 2014. gadam attiecībā uz īpašo atbalstu, kas minēts Regulas (EK) Nr. 73/2009 III sadaļas 5. nodaļā.
(3)
Tām dalībvalstīm, kuras 2014. gadā izmanto Regulas (EK) Nr. 73/2009 72.a pantā vai 125.a pantā minētās iespējas, būtu jānosaka maksimālais budžets pārdalošajam maksājumam 2014. gadam, kas minēts Regulas (EK) Nr. 73/2009 III sadaļas 5.a nodaļā un V sadaļas 2.a nodaļā.
(4)
Ar Regulas (EK) Nr. 73/2009 69. panta 4. punktu resursi, kurus 2014. gadā var izmantot jebkādiem saistītajiem pasākumiem, kuri paredzēti 68. panta 1. punkta a) apakšpunkta i)-iv) punktā un 68. panta 1. punkta b) un e) apakšpunktā, ir ierobežoti līdz 6,5 % no valstij noteiktā maksimālā apjoma, kas minēts minētās regulas 40. pantā. Skaidrības labad Komisijai būtu jāpublicē maksimālais apjoms, kas izriet no dalībvalstu paziņotajām summām saistībā ar attiecīgajiem pasākumiem.
(5)
Saskaņā ar Regulas (EK) Nr. 73/2009 69. panta 6. punkta a) apakšpunktu summas, kas aprēķinātas atbilstīgi minētās regulas 69. panta 7. punktam, ir noteiktas Komisijas Regulas (EK) Nr. 1120/2009 (2) III pielikumā. Skaidrības labad Komisijai būtu jāpublicē dalībvalstu paziņotās summas, kuras tās plāno izmantot 2014. gadā saskaņā ar Regulas (EK) Nr. 73/2009 69. panta 6. punkta a) apakšpunktu.
(6)
Skaidrības labad būtu jāpublicē vienotā maksājuma shēmas maksimālais budžets 2014. gadam, kura summa ir aprēķināta, maksimālos apjomus, kas minēti Regulas (EK) Nr. 73/2009 52., 53., 68. un 72.a pantā, atskaitot no minētās regulas VIII pielikumā minētajiem maksimālajiem apjomiem. Summa, ko atskaita no minētajā pielikumā noteiktajiem maksimālajiem apjomiem, lai finansētu īpašo atbalstu, kas paredzēts Regulas (EK) Nr. 73/2009 68. pantā, atbilst starpībai starp īpašā atbalsta kopējo summu, ko paziņojušas dalībvalstis, un summām, kas paziņotas, lai finansētu īpašo atbalstu saskaņā ar minētās regulas 69. panta 6. punkta a) apakšpunktu. Ja dalībvalsts, kas īsteno vienotā maksājuma shēmu, nolemj piešķirt atbalstu, kas minēts Regulas (EK) Nr. 73/2009 68. panta 1. punkta c) apakšpunktā, summai, kas paziņota Komisijai, ir jābūt iekļautai vienotā maksājuma shēmas maksimālā budžeta apjomā, jo šis atbalsts tiek sniegts kā vienības vērtības un/vai lauksaimnieka tiesību uz maksājumu skaitu palielinājums.
(7)
Attiecībā uz tām dalībvalstīm, kas 2014. gadā īsteno Regulas (EK) Nr. 73/2009 V sadaļas 2. nodaļā paredzēto vienotā platībmaksājuma shēmu, gada finanšu piešķīrumi būtu jānosaka saskaņā ar minētās regulas 123. panta 1. punktu.
(8)
Skaidrības labad būtu jāpublicē līdzekļu maksimālās summas, kas pieejamas dalībvalstīm, kuras piemēro vienotā platībmaksājuma shēmu, lai saskaņā ar Regulas (EK) Nr. 73/2009 126. pantu 2014. gadā piešķirtu atsevišķos maksājumus par cukuru, kas noteikti, pamatojoties uz dalībvalstu ziņojumiem.
(9)
Skaidrības labad būtu jāpublicē līdzekļu maksimālās summas, kas pieejamas dalībvalstīm, kuras piemēro vienotā platībmaksājuma shēmu, lai saskaņā ar Regulas (EK) Nr. 73/2009 127. pantu 2014. gadā piešķirtu atsevišķos maksājumus par augļiem un dārzeņiem, kas noteikti, pamatojoties uz dalībvalstu ziņojumiem.
(10)
Skaidrības labad būtu jāpublicē līdzekļu maksimālās summas, kas pieejamas dalībvalstīm, kuras piemēro vienotā platībmaksājuma shēmu, lai saskaņā ar Regulas (EK) Nr. 73/2009 129. pantu 2014. gadā piešķirtu tos atsevišķos maksājumus par mīkstajiem augļiem, kas noteikti, pamatojoties uz dalībvalstu ziņojumiem.
(11)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EK) Nr. 73/2009 51. panta 2. punktā minētais maksimālais budžeta apjoms 2014. gadam ir noteikts šīs regulas pielikuma I iedaļā.
2. Regulas (EK) Nr. 73/2009 69. panta 3. punktā un 131. panta 4. punktā minētais maksimālais budžeta apjoms 2014. gadam ir noteikts šīs regulas pielikuma II iedaļā.
3. Regulas (EK) Nr. 73/2009 68. panta 1. punkta a) apakšpunkta i)-iv) punktā un 68. panta 1. punkta b) un e) apakšpunktā minētais maksimālais budžeta apjoms 2014. gadam ir noteikts šīs regulas pielikuma III iedaļā.
4. Summas, ko dalībvalstis var izmantot saskaņā ar Regulas (EK) Nr. 73/2009 69. panta 6. punkta a) apakšpunktu, lai segtu īpašo atbalstu, kas paredzēts minētās regulas 68. panta 1. punktā, ir noteiktas šīs regulas pielikuma IV iedaļā.
5. Regulas (EK) Nr. 73/2009 72.b un 125.b pantā minētais maksimālais budžeta apjoms 2014. gadam ir noteikts šīs regulas pielikuma V iedaļā.
6. Regulas (EK) Nr. 73/2009 III sadaļā minētais vienotā maksājuma shēmas maksimālais budžeta apjoms 2014. gadam ir noteikts šīs regulas pielikuma VI iedaļā.
7. Regulas (EK) Nr. 73/2009 123. panta 1. punktā minētais gada finanšu piešķīrums 2014. gadam ir noteikts šīs regulas pielikuma VII iedaļā.
8. Čehijai, Ungārijai, Lietuvai, Polijai, Rumānijai un Slovākijai pieejamais maksimālais finansējuma apjoms, lai piešķirtu Regulas (EK) Nr. 73/2009 126. pantā minēto atsevišķo maksājumu par cukuru 2014. gadā, ir noteikts šīs regulas pielikuma VIII iedaļā.
9. Čehijai, Ungārijai, Polijai un Slovākijai pieejamais maksimālais finansējuma apjoms, lai piešķirtu Regulas (EK) Nr. 73/2009 127. pantā minēto atsevišķo maksājumu par augļiem un dārzeņiem 2014. gadā, ir noteikts šīs regulas pielikuma IX iedaļā.
10. Bulgārijai, Ungārijai un Polijai pieejamais maksimālais finansējuma apjoms, lai piešķirtu Regulas (EK) Nr. 73/2009 129. pantā minēto atsevišķo maksājumu par mīkstajiem augļiem 2014. gadā, ir noteikts šīs regulas pielikuma X iedaļā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 3. oktobrī

Labels: 2
18
6